
  
    

    
      

      
        
      
    
  


  


  


  Rosella

  Postorino


  


  Ochutnávačky


  


  


  Elektronická kniha


  Preklad knihy formou štipendia


  zverejných zdrojov podporil


  Fond na podporu umenia.


  


  Vydanie knihy zverejných zdrojov


  podporil Fond na podporu umenia,


  ktorý je hlavným partnerom projektu.


  


  


  


  Questo libro è stato tradotto grazie


  ad un contributo alla traduzione assegnato


  dal Ministero degli Affari Esteri e della


  Cooperazione Internazionale italiano.


  


  Preklad tejto knihy vyšiel vďaka podpore


  talianskeho Ministerstva zahraničných vecí


  amedzinárodnej spolupráce.


  


  Rukopis prekladu vznikol spodporou


  Literárneho fondu.


  


  


  


  


  Copyright © 2018 Rosella Postorino


  Translation rights arranged through


  The Agency srl of Vicki Satlow and Plima d.o.o.


  Translation © Eva Mesárová, 2026


  Design and layout © Ester Mládenková, 2026


  Slovak edition © Laputa/Literárna bašta, 2026


  


  ISBN 978-80-8283-137-8


  Tak človek prežije,


  ak prirodzene vie zabudnúť,


  že človekom raz bol.


  


  Bertolt Brecht


  Opera za tri groše


  (preložili Ľubomír Feldek


  aMartin Porubjak)


  Prvá

  časť

  Vošli sme postupne, jedna za druhou. Niekoľko hodín sme čakali postojačky na chodbe, potrebovali sme si sadnúť. Miestnosť bola veľká, steny biele. Vstrede stál dlhý drevený stôl, už sme mali prestreté. Naznačili nám, aby sme sa usadili.


  Sadla som si azostala nehybne na mieste, ruky sprstami prepletenými na bruchu. Predo mnou biely keramický tanier. Bola som hladná.


  Ostatné ženy si tiež potichu posadali. Bolo nás desať. Niektoré sedeli rovno aspôsobne, vlasy stiahnuté do drdola. Iné sa obzerali. Dievča sediace oproti mne si okusovalo peru akožtičku drvilo zubami. Mala mäkké líca posiate červenými škvrnami kuperózy. Bola hladná.


  Ojedenástej dopoludnia sme už pociťovali hlad. Nebolo to vidieckym vzduchom ani jazdou vmalom autobuse. Tú dieru vžalúdku zavinil strach. Už roky sme boli hladné abáli sme sa. Svôňou jedla pod nosom sa nám srdce vspánkoch rozbúšilo, ústa sa naplnili slinami. Pozrela som na dievča skuperózou. Mala rovnakú chuť do jedla ako ja.


  


  Zelené fazuľky boli poliate rozpusteným maslom. Maslo som nejedla od svojej svadby. Vôňa pečených paprík ma štípala vnosných dierkach, tanier prekypoval, nedokázala som od neho odtrhnúť zrak. Dievča oproti však malo na tanieri ryžu ahrášok.


  „Jedzte,“ povedali zrohu miestnosti aznelo to skôr ako výzva, nie rozkaz. Videli ju, tú chuť vnašich očiach. Otvorené ústa, zrýchlený dych. Zaváhali sme. Nikto nám nezaželal dobrú chuť, možno by som ešte mohla vstať apoďakovať sa, ráno boli sliepky štedré, jedno vajce mi na dnes postačí.


  Opäť som spočítala spolustolovníčky. Bolo nás desať, nešlo oposlednú večeru.


  „Jedzte!“ zopakovali zrohu, ale ja som už prehĺtala prvú fazuľku acítila, ako mi krv prúdi až ku korienkom vlasov, až kprstom na nohách, cítila som, ako sa mi tep spomaľuje. Aký stôl si mi to prestrel – tieto papriky sú také sladké – akú hostinu si to pripravil, pre mňa, na drevenom stole bez obrusu, aachenská keramika adesať žien, ak by sme mali závoje, vyzerali by sme ako mníšky, refektár mníšok, ktoré zložili sľub mlčanlivosti.


  Najprv si vkladáme do úst len malé sústa, akoby sme neboli povinné všetko prehltnúť, akoby sme ho mohli odmietnuť, toto jedlo, tento obed, ktorý nie je pre nás, pripadol nám len náhodou, náhodou si zaslúžime zúčastniť sa na jeho hostine. Potom sa však skĺzne dolu pažerákom apristane vtej diere vžalúdku, ačím viac ho zapĺňa, tým viac sa diera rozširuje, tým pevnejšie zvierame vidličky. Jablková štrúdľa je taká dobrá, až mi zrazu do očí vyhŕknu slzy, taká dobrá, že si do úst napchávam stále väčšie kúsky, hltám jedno sústo za druhým, až prudko zakloním hlavu alapám po dychu, pod dohľadom mojich nepriateľov.


  


  Moja matka hovorievala, že jedlom sa bojuje so smrťou. Hovorievala to pred Hitlerom, keď som chodila do základnej školy na Braunsteinasse 10 vBerlíne aHitler ešte nebol. Zaviazala mi mašľu na zásterke, podala mi aktovku adôrazne kládla na srdce, aby som si dávala pozor apočas obeda sa nezadusila. Doma som mala vo zvyku stále hovoriť, aj splnými ústami, priveľa rozprávaš, povedala mi aja som sa šla zadusiť práve preto, že ma rozosmieval ten tragický tón, jej výchovná metóda založená na hrozbe vyhynutia. Akoby každý prejav pudu sebazáchovy poukazoval na riziko konca: žiť je nebezpečné; celý svet je jedna veľká pasca.


  Keď sme dojedli, pristúpili dvaja esesáci ažena po mojej ľavici vstala.


  „Sadni si! Vráť sa na svoje miesto!“


  Žena sa zvalila na stoličku, akoby ju niekto strčil. Jeden zjej zatočených vrkočov sa uvoľnil zo sponky atrochu sa rozhojdal.


  „Nemáte dovolené vstať. Až do nového rozkazu zostanete tu pri stole. Vtichosti. Ak bolo jedlo otrávené, jed sa rýchlo dostane do krvného obehu.“ Esesák si nás jednu po druhej premeral, skúmal, ako zareagujeme. Ani sme nemukli. Potom sa znova obrátil kžene, ktorá vstala: mala oblečený dirndl, možno len chcela byť zdvorilá. „Len hodinu, neboj sa,“ povedal jej. „Ohodinu budete voľné.“ „Alebo mŕtve,“ poznamenal jeho kolega.


  Pocítila som, ako mi zviera hrudný kôš. Dievča skuperózou si ukrylo tvár do dlaní, potlačilo vzlyky. „Prestaň,“ zasyčala brunetka vedľa nej, ale vtedy už plakali aj ostatné, ako nasýtené krokodíly, možno bolo na vine trávenie.


  Potichu som povedala: „Môžem sa opýtať, ako sa voláte?“ Dievča skuperózou nepochopilo, že sa prihováram jej. Natiahla som ruku, dotkla sa jej zápästia, ona sa strhla, pozrela sa na mňa stupým výrazom, mala popraskané asi všetky žilky.


  „Ako sa voláš?“ zopakovala som. Dievča zdvihlo hlavu apozrelo do rohu, nevedelo, či smie hovoriť, dozorcovia vyzerali roztržito, bolo takmer poludnie, už cítili istú malátnosť. Asi si ju nevšímali, atak zamrmlala: „Leni, Leni Winter,“ avyznelo to ako otázka, hoci to bolo jej meno. „Leni, ja som Rosa,“ povedala som, „uvidíš, čoskoro sa vrátime domov.“


  


  Leni bola ešte takmer dievčatko, dalo sa to vytušiť podľa jej bacuľatých prstov; mala tvár tej, ktorej sa doteraz nikto vsenníku nedotkol, ato ani na konci žatvy, keď sú už všetci unavení anikomu sa nechce pracovať.


  Vtridsiatom ôsmom, po odchode môjho brata Franza, ma Gregor priviedol sem do Gross-Partsch, aby som sa zoznámila sjeho rodičmi: obľúbia si ťa, povedal mi hrdý na svoju berlínsku sekretárku, lebo si získal jej srdce aona sa potom zasnúbila so svojím šéfom, ako vo filme.


  Bol to pekný výlet, vsajdke na východ. Ideme do Oostlandu, spievalo sa vpiesni. Znela zreproduktorov nielen 20. apríla. Hitlerove narodeniny sa oslavovali každý deň.


  Prvýkrát som sa plavila trajektom acestovala smužom. Herta mi ustlala vsynovej izbe ajeho poslala spať do podkrovia. Keď si išli rodičia ľahnúť, Gregor otvoril dvere avkĺzol ku mne pod perinu. „Nie,“ zašepkala som, „tu nie.“ „Tak poď do senníka.“ Zahmlilo sa mi pred očami. „Nemôžem, čo ak si to tvoja matka všimne?“


  Ešte sme sa spolu nemilovali. Snikým som sa ešte nemilovala.


  Gregor mi jemne prešiel prstami po perách, obkreslil ich po obvode, potom zatlačil bruškom prsta silnejšie, až odhalil zuby, otvoril mi ústa avložil do nich dva prsty. Na jazyku som pocítila, aké sú suché. Mohla som zovrieť čeľusť auhryznúť ho. Gregor na to ani nepomyslel. Vždy mi dôveroval.


  Vnoci som neodolala, vyšla som do podkrovia aja sama som otvorila dvere. Gregor spal. Priblížila som svoje pootvorené pery kjeho, aby sa naše dychy premiešali, prebudil sa. „Chcela si vedieť, ako voniam vspánku?“ usmial sa na mňa. Vtisla som mu do úst jeden, potom dva atri prsty, cítila som, ako sa mu ústa otvárajú, ako ma zvlažujú jeho sliny. Toto bola láska: ústa, ktoré nehryzú. Alebo možnosť zákerne chňapnúť ako pes, ktorý sa búri voči svojmu pánovi.


  Mala som na sebe červené korále, keď ma na spiatočnej ceste chytil za zátylok. Nestalo sa to vsenníku jeho rodičov, ale vkajute bez okienka.


  „Musím ísť von,“ zamrmlala Leni. Len ja som si to všimla.


  Brunetka vedľa nej mala ostré lícne kosti, lesklé vlasy, tvrdý pohľad.


  „Psst,“ pohladila som Leni po zápästí; tentoraz sa nestrhla. „Už len dvadsať minút, ochvíľu to skončí.“


  „Musím ísť von,“ trvala na svojom.


  Brunetka na ňu zazrela: „Ty ozaj nedokážeš mlčať, však?“ zatriasla ňou.


  „Čo to robíš?“ znelo to takmer ako vykríknutie.


  Esesáci sa ku mne otočili. „Čo sa deje?“


  Všetky ženy sa ku mne otočili.


  „Prosím,“ povedala Leni.


  Predo mnou zrazu stál esesák. Zdrapil ju za rameno aniečo jej výrazne šepol do ucha, niečo, čo som nepočula, no tvár sa jej ztoho tak skrivila, až sa jej znetvorila.


  „Je jej zle?“ spýtal sa iný dozorca.


  Žena vdirndl znova vyskočila: „Jed!“


  Ostatné ženy sa tiež postavili, Leni sa obrátil žalúdok aesesák ledva stihol ustúpiť, keď sa Leni vyvracala na podlahu.


  Dozorcovia vybehli von, zavolali kuchára, podrobili ho výsluchu, Führer mal pravdu, Angličania ho chcú otráviť, ženy sa objímali, iné plakali pri stene, brunetka chodila tam aspäť srukami vbok anosom vydávala zvláštne zvuky. Ja som pristúpila kLeni achytila ju za čelo.


  Ženy sa držali za brucho, ale nie kvôli bolestiam. Ukojili hlad ana to neboli zvyknuté.


  


  Držali nás tam vyše hodiny. Podlahu sme vyčistili novinami avlhkou handrou, zostal len kyslý zápach. Leni nezomrela, len sa prestala triasť. Potom zaspala srukou vmojej alícom opretým opredlaktie položené na stole, dievčatko. Cítila som, ako sa mi sťahuje žalúdok, ako mi vňom vrie, no bola som príliš unavená na to, aby som sa tým znepokojovala. Gregor narukoval.


  Nebol nacista, my sme nikdy neboli nacisti. Ako malá som nechcela vstúpiť do Bund Deutscher Mädel, nepáčila sa mi čierna šatka pod golierom bielej košele. Nikdy som nebola dobrá Nemka.


  


  Keď temná anemerateľná doba nášho trávenia zažehnala poplach, dozorcovia zobudili Leni apostavili nás do radu kautobusu, ktorý nás mal odviezť domov. Vžalúdku mi už nevrelo: nechal sa obsadiť. Moje telo prijalo Führerovo jedlo, Führerovo jedlo kolovalo vmojej krvi. Hitler bol zachránený. Ja som bola znovu hladná.

  Vten deň som sa medzi bielymi stenami jedálne stala Hitlerovou ochutnávačkou.


  Bola jeseň vštyridsiatom treťom, mala som dvadsaťšesť rokov, za sebou päťdesiat hodín cesty, sedemsto kilometrov. ZBerlína som prišla do Východného Pruska, na miesto, kde sa narodil Gregor, aGregor tam nebol. Pred týždňom som sa presťahovala do Gross-Partsch, aby som unikla vojne.


  Deň predtým sa bez ohlásenia objavili umojich svokrovcov apovedali hľadáme Rosu Sauer. Nepočula som ich, bola som na zadnom dvore. Nepočula som ani zvuk dodávky parkujúcej pred domom, ale zbadala som sliepky, ako bežia ku kurníku atlačia sa jedna na druhú.


  „Hľadajú ťa,“ povedala Herta.


  „Kto?“


  Otočila sa bez odpovede. Zavolala som na Zarta, nepribehol: bol to svetácky kocúr, ráno odchádzal na prechádzku po dedine. Potom som sa pobrala za Hertou apremýšľala, kto ma tak môže hľadať, nikto ma tu nepozná, pricestovala som len nedávno, bože, vrátil sa Gregor? „Vrátil sa môj muž?“ spýtala som sa, ale Herta už bola vkuchyni, chrbtom ku vchodu, bránila svetlu. Joseph tiež stál, zhrbený, sjednou rukou položenou na stole.


  „Heil Hitler!“ dve tmavé postavy prudko zdvihli pravé ruky mojím smerom.


  Tiež som ju zdvihla, keď som prekročila prah. Tváre im zahaľoval šedivý tieň. Vkuchyni stáli dvaja muži vsivozelených uniformách. Jeden povedal: „Rosa Sauer.“


  Prikývla som.


  „Führer vás potrebuje.“


  Führer ma predsa nikdy nevidel. Potreboval ma.


  Herta si utrela ruky do zástery aesesák ďalej rozprával, prihováral sa mi, hľadel len na mňa, premeriaval si ma, akoby ma hodnotil, zdravá astatná pracovná sila, hoci ma hlad určite trochu oslabil, nočné sirény ma obrali ospánok, strata všetkého, všetkých, mi znivočila oči. Ale tvár som mala okrúhlu, vlasy husté ablond: mladá árijka už skrotená vojnou, len vyskúšajte, ak neveríte, stopercentný národný produkt, vynikajúci obchod.


  Esesák sa pobral kdverám.


  „Môžeme vám niečo ponúknuť?“ spýtala sa Herta sneodpustiteľným oneskorením. Vidiečania si nevedia uctiť dôležitých hostí. Joseph sa vystrel.


  „Prídeme zajtra ráno oôsmej, buďte pripravená,“ povedal druhý esesák, ktorý dovtedy mlčal apotom tiež zamieril kdverám.


  Príslušníci Schutzstaffel sa zdráhali alebo im len káva zpražených žaluďov nechutila, ale možno by sa našlo aj víno, fľaša odložená vpivnici na Gregorov návrat, faktom zostáva, že oHertinej ponuke vôbec neuvažovali: navyše prišla neskoro, to treba uznať. Alebo to bolo len tým, že sa nepoddávali nerestiam, zoceľovali svoje telá odriekaním, neresti oslabovali, aoni mali pevnú vôľu. Skríkli Heil Hitler azdvihli ruky – ukazovali na mňa.


  Keď dodávka odišla, podišla som koknu. Stopy pneumatík na štrku naznačovali cestu kmojej záhube. Prešla som kinému oknu vinej izbe, behala som zjednej strany domu na druhú ahľadala vzduch, východisko. Herta aJoseph chodili za mnou. Prosím, nechajte ma premýšľať. Nechajte ma dýchať.


  


  Bol to starosta, kto im dal moje meno, aspoň tak to tvrdili esesáci. Dedinský starosta pozná každého, dokonca aj nových prisťahovalcov.


  „Musíme niečo vymyslieť,“ Joseph sa chytil za bradu astláčal ju, akoby odtiaľ mohlo vykĺznuť riešenie.


  Pracovať pre Hitlera, obetovať zaňho život: nerobili to azda všetci Nemci? Ale to, že som mohla zjesť otrávené jedlo azomrieť takto, bez výstrelu zpušky, bez výbuchu, to Joseph nedokázal akceptovať. Tichá smrť mimo javiska. Smrť tak pre potkana, nie pre hrdinu. Ženy neumierajú ako hrdinovia.


  „Musím odtiaľto odísť.“


  Tvárou som sa pritlačila ku sklu; snažila som sa zhlboka nadýchnuť, no ostrá bolesť vkľúčnej kosti mi vtom zakaždým zabránila. Zmenila som okno. Ostrá bolesť vrebrách, nemôžem sa nadýchnuť.


  „Prišla som sem, aby som si polepšila, bola vbezpečí anamiesto toho riskujem smrť jedom,“ zlostne som sa zasmiala: výčitka smerovala kmojim svokrovcom, akoby esesákov priviedli oni.


  „Musíš sa schovať,“ povedal Joseph, „niekam sa ukryť.“


  „Vlese,“ navrhla Herta.


  „Kde vlese? Askapať od zimy ahladu.“


  „Budeme ti nosiť jedlo.“


  „Samozrejme,“ potvrdil Joseph, „predsa ťa vtom nenecháme.“


  „Ačo ak ma budú hľadať?“


  Herta sa pozrela na manžela. „Myslíš, že ju začnú hľadať?“


  „Nebude sa im to páčiť, určite nie...“ Joseph to akosi nedomyslel.


  Bola som dezertérom bez armády, bola som na smiech.


  „Mohla by si sa vrátiť do Berlína,“ navrhol.


  „Áno, môžeš sa vrátiť domov,“ zopakovala Herta, „až tam za tebou nepôjdu.“


  „VBerlíne už nemám domov, zabudli ste? Ak by som mala inú možnosť, nikdy by som sem neprišla!“


  Hertina tvár stvrdla. Vokamihu som prekonala všetku hanblivosť súvisiacu snašimi rolami, stým, ako málo sme sa my dve poznali.


  „Prepáčte, nechcela som povedať...“


  „Nechaj to tak,“ odsekla.


  Urazila som ju, no zároveň roztvorila dvere kvzájomnej dôvere. Zrazu mi pripadala taká blízka, až som ju chcela objať, nechajte si ma, postarajte sa omňa.


  „Ačo vy?“ spýtala som sa. „Keď prídu amňa tu nenájdu, neodnesiete si to vy?“


  „My to zvládneme,“ odpovedala Herta aodišla.


  „Čo chceš robiť?“ Joseph si prestal hladiť bradu. Riešenie neexistovalo.


  Radšej som chcela zomrieť vcudzom kraji ako vo svojom meste, kde som už nemala nikoho.


  


  Na druhý deň práce ochutnávačky som vstala na úsvite. Kohút zaspieval ažaby prestali kvákať, akoby razom všetky upadli do spánku; po prebdenej noci som pocítila samotu. Vodraze okna som zbadala kruhy pod očami aspoznala sa. Na vine nebola nespavosť ani vojna, tie tmavé brázdy som mala na tvári odjakživa. Moja matka hovorievala zavri už tie knihy, pozri, ako vyzeráš, môj otec sa pýtal nebude to nedostatkom železa, pán doktor? amôj brat si obtieral čelo omoje, pretože to hodvábne kĺzanie mu pomáhalo zaspať. Vodraze okna som zbadala tie isté tmavé kruhy pod očami, ktoré som mala už ako dieťa avedela som, že boli znamením.


  Vyšla som von ahľadala Zarta, driemal schúlený pri plote okolo kurína, akoby za sliepky niesol zodpovednosť. Napokon, nechávať dámy osamote nie je múdre – Zart to vedel, bol to chlap zo starej školy. Gregor, naopak, odišiel: chcel byť dobrým Nemcom, nie dobrým manželom.


  


  Na naše prvé rande ma pozval do kaviarne neďaleko katedrály, meškal. Sadli sme si kstolíku vonku, vzduch bol napriek slnečným lúčom trochu chladný. Celkom očarená som sa snažila rozpoznať vspeve vtákov hudobný motív avich lete choreografiu vytvorenú špeciálne pre mňa, pre ten moment, ktorý konečne nastal apodobal sa láske, akú som si predstavovala už ako malá. Jeden vták sa oddelil od svojho kŕdľa; osamotený ahrdý sa pustil strmhlav dolu, až sa takmer ponoril do Sprévy, srozprestretými krídlami sa zľahka dotkol hladiny ahneď opäť vzlietol: bola to len náhla túžba uniknúť, príval ľahkovážnosti, impulzívne gesto opojnej eufórie. Pocítila som tú eufóriu, ako mi koluje vlýtkach. Objavila som ju vkaviarni, keď som tam sedela pred mojím šéfom, mladým inžinierom. Šťastie sa práve zrodilo.


  Objednala som si jablkový koláč aani ho neochutnala. Gregor prehodil: Nechutí ti? Zasmiala som sa: Neviem. Posunula som tanierik knemu, aby hozjedol on, akeď som videla, ako zhltol prvé sústo, prežúval rýchlo, sobvyklou náruživosťou, aj ja som naň dostala chuť. Tak som si dala malý kúsok, potom ďalší, zrazu sme jedli zrovnakého tanierika, debatovali ovšetkom možnom, bez toho, aby sme sa na seba pozerali, akoby bolo tej intimity už priveľa, až sa naše malé vidličky prekrížili. Vtej chvíli sme sa zarazili azdvihli hlavy. Dlho sme na seba hľadeli, kým vtáky ďalej krúžili alebo si unavene sadali na konáre, balustrády, pouličné lampy, ktovie, možno nasmerovali zobáky do rieky, aby sa vrhli do vody auž sa nikdy nevynorili. Potom Gregor schválne zablokoval moju vidličku svojou abolo to, akoby sa ma dotkol.


  


  Herta išla pre vajíčka neskôr ako zvyčajne: možno aj ona strávila bezsennú noc avto ráno sa nemohla zobudiť. Našla ma nehybne sedieť na hrdzavej železnej stoličke so Zartom pri nohách; sadla si vedľa mňa ana raňajky zabudla.


  Dvere zavŕzgali. „Už sú tu?“ spýtala sa Herta.


  Joseph, opretý ozárubňu, pokrútil hlavou. „Vajíčka,“ povedal aukázal smerom na kurín. Zart šiel za ním, trochu kríval, jeho teplo mi chýbalo.


  Žiara úsvitu sa už stiahla ako morská vlna aobnažila rannú oblohu: bledú, bez krvi. Pri tom bolestivom svetle sa sliepky rozkotkodákali, vtáky začali štebotať avčely bzučať, no škrípanie bŕzd autobusu ich umlčalo.


  „Rosa Sauer, vstávaj!“ začuli sme krik.


  Herta aja sme sa rýchlo postavili, Joseph sa vrátil svajíčkami vruke. Nevšimol si, že jedno zovrel príliš silno, rozbilo sa amedzi prstami mu začali pretekať jasne oranžové lepkavé pramienky. Nedokázala som od nich odtrhnúť zrak, už už sa chystali odlepiť od kože apotichu dopadnúť na zem.


  „Rosa Sauer, ponáhľaj sa!“ esesáci naliehali.


  Herta ma potisla dopredu, pohla som sa.


  Radšej si počkám na Gregorov návrat. Budem veriť, že sa vojna skončí. Radšej budem jesť.


  


  Vautobuse som sa len rýchlo rozhliadla ahneď si sadla na prvé voľné miesto, ďaleko od ostatných žien. Boli štyri, dve sedeli vedľa seba, ďalšie dve každá samostatne. Nepamätala som si ich mená. Poznala som len Leni, ktorá ešte nenastúpila.


  Žiadna neodpovedala na moje dobré ráno. Cez okno zafŕkané dažďom som pozrela na Hertu aJosepha. Stáli vo dverách, ona mala napriek artróze zdvihnutú ruku, on zvieral rozbité vajíčko. Zahľadela som sa na dom – škridle sčernené machom, ružová omietka akvety valeriány vyrastenej vzhlukoch na holom pozemku – kým nezmizol za zákrutou. Hľadela som naň každé ráno, akoby som ho už nikdy nemala zazrieť. Potom som za ním žialiť prestala.


  Hlavný stan pri Rastenburgu sa nachádzal tri kilometre od Gross-Partsch, ukrytý vlese, zhora neviditeľný. Joseph rozprával, že keď ho robotníci začali stavať, ľudia vokolí sa čudovali neustálemu jazdeniu dodávok anákladných áut. Sovietske vojenské lietadlá ho nikdy nenašli. My sme však vedeli, že je tam Hitler, že spí neďaleko avlete sa možno prehadzuje na posteli asnaží sa zabiť komáre, ktoré mu rušia spánok; možno si aj on škriabe červené štípance, premožený protichodnými túžbami, ktoré to svrbenie vyvoláva: akokoľvek neznášaš to súostrovie hrbolčekov na koži, časť zteba sa ich nechce zbaviť, pretože pri škriabaní prichádza taká veľká úľava...


  Volali ho Wolfsschanze, Vlčí brloh. Vlk bola jeho prezývka. Naivná ako Červená čiapočka som skončila vjeho bruchu. Hľadala ho celá légia poľovníkov. Aaby ho dostali, odstránili by aj mňa.

